За разлику од претходних пута, 1810. године када су Руси поново дошли у Србију, устаницима је стигла помоћ у виду муниције и обуке, као и материјала. Ипак, због све вероватније инвазије Наполеона на Русију, Русија је била приморана да се повуче из рата чиме су устаници остали сами у борби против османске војске. Врло брзо је уследио огроман напад османлија са готово четвртину милиона војника на далеко малобројније устанике. Тиме је 7. октобра 1813. године сломљен отпор устаника, а Осмалније ушле у Београд, где су успоставили управу исту као и пре устанка, док су устаници били приморани да се повуку северно од Дунава у Аустрију.